Kutyil s.r.o.

Kutyil s.r.o bol slovenský sitcom vysielaný televíziou JOJ. Kutyil s.r.o pochádza z autorskej dielne Andyho Krausa.

Spolu s ním v seriáli účinkujú aj Viki Ráková, Michaela Szőcsová, Branislav Bystriansky a Ladislav Potměšil. Celá prvá séria bola natočená v rekordne krátkom čase a to za 19 dní. V roku 2008 bolo odvysielaných 17 častí. Počas jarnej prestávky sa nakrútili nové časti a na obrazovkách sa objavili v marci 2009. V druhej sérii boli viaceré novinky. Najväčšou bol príchod Zuzany Tlučkovej do seriálu. 3. séria tohto seriálu bola zároveň aj jeho poslednou. Definitívne posledná časť bola odvysielaná 31.12.2009.

Osoby a obsadenie 
Lajos Gyönyörű (Andy Kraus) - spolu so svojou rodinou žije v dedine Veľký Biel. Je hviezdou televízneho programu pre domácich majstrov Kutil s.r.o. V druhej sérii však už neprodukuje svoju šou a je nezamestnaný, teda nemá žiadny príjem, a to je problém. Je jednoduchý, ničomocou v núdzi je „barackpálinka“. Miluje svoju manželku, s ktorou má živý vzťah. Dostáva sa do problémov a musí vysvetľovať všetky problémy. Ukážkovým príkladom je ochutnávka z pravdovravného guláša. Po ňom Tünde prezradil, ako chladne vidí ich vzťah. Heslo: Csak ütni kell a vasat (Železo treba kuť za horúca).

Tünde Gyönyörű (Viki Ráková) - je ženou v domácnosti, ktorá sa stará o svojho manžela. Rada vyvára, problém je iba v tom, že jedlo je málo kedy vhodné na konzumovanie. Istý čas navštevovala keramický krúžok, no všetko čo vyrobí sa aj tak podobá na popolník. Je žiarlivá, nepáči sa jej Lackova spolupracovníčka v šou, Ibolya. Nezhodne sa ani so Šárkou, susedovou dcérou. Napriek všetkým Lajosovým prešľapom ho stále zaryto ľúbi.

Emese Gyönyörű (Michaela Szőcsová) - frajerov strieda častejšie ako ponožky. Okrem toho má problémy aj so školou, nechce sa učiť. Pri návšteve svojho frajera Ananása vo väzení sa zoznámila s Melónom. Fingovala, že je tehotná, aby sa zaňho mohla vydať.

Anabela Goliášová (Zuzana Tlučková) - bohatá bratislavská panička ktorá sa z Bratislavy prisťahuje na vidiek. Jej syn Juraj prezývaný Melón sa oženil s Lajosovou Emese. Anabela mladým prepustila svoj dom a nasťahovala sa k Lajosovi. Živí sa veštením, aj keď dobre improvizovaným. To jej vystačí na prežitie. Občas sa jej ale podarí naozaj spojiť s druhým svetom. Je mierne panovačná a majetnícka. Má tik - rukou si tľapká zospodu po brade. Pri sprchovaní minie veľa vody (463 litrov). Bola rozvedená, ale vďaka Lackovi a Tünde sa dala dokopy so svojím bývalým manželom Gustávom, ktorého má pod palcom. Je oveľa lepšia kuchárka ako Tünde.

Petr Kohoutek (Ladislav Potměšil) - katolícky kňaz na dôchodku, Lajosov sused. Je jeho studňou problémov. Lajos k nemu chodí riešiť povestné biblické slogany a všetky problémy, ktoré ho zasiahnu. Kňaz je ústretový a susedovi vždy pomôže, aj keď mu niekedy lezie na nervy. Má dcéru Šárku, ktorú splodil ešte pred vstupom do celibátu. Má aj dvoch synovcov

Gustáv Goliáš (Pavol Topoľský) - manžel Anabely a otec Melóna. Je vodič kamióna, z ktorého si občas niečo potajomky uchmatne. Objavil sa v druhej sérii. S Anabelou bol rozvedený, ale Lacko s Tünde ich dali opäť dokopy. Je v područí Anabely, ale neváha ísť do akcie aj s Lackom.

Juraj "Melón" Goliáš (Martin Šalacha) - syn Anabely a Gusta, manžel Emese. S Emese sa zoznámil vo väzením, kde sedel za vraždu. Neskôr sa oženil s Emese. Má problémy s potenciou, pretože ku kvalitnému sexuálnemu výkonu potrebuje porno časopis, "barack pálínku" a manželku oblečenú v maďarskom kroji. Anabela mu "vyplácala" 3 balenia chipsov denne, ak nesplodí dieťa, lebo potom by nemala kde veštiť.

Áron Goldstein (Ivan Letko) - chromý a takmer hluchý otec Anabely. Je neustále hladný. Rád pije burčiak a rád vydiera svojich blízkych tým, že začne rozbíjať všetky vzácne predmety v domácnosti Gyönyörüovcov alebo Goliášovcov. Vlastní veľký majetok a konto vo švajčiarskej banke. Keď ho na chvíľu Lajos umiestni k susedovi, kde nebolo na blízku čo rozbiť začne spievať maďarské vulgárne piesne, tak mu musí naliať burčiak. Po čase nájde "fintu" - zviaže Áronovi ústa a ruky teda si  môže vychutnať burčiak a jedlo.Pri každej príležitosti ťapne Tünde po zadku. Dosť často utečie z domova dôchodcov. Jeho obľúbená fráza je: „Nevadí.“

Juraj Považan (Branislav Bystriansky) - Lajosov kolega v TV šou Kutyil s.r.o. Lajos ho nemá rád, lebo na Považanových vtipoch sa na rozdiel od Lajosových  diváci smejú. V skoro každom diely Kutyil s.r.o. Lajos spôsobí  Považanovi zranenie o ktorom si diváci myslia, že je nafingované. Pochádza z Detvy a svojím oblečením, humorom, tradíciami a hrou na fujaru reprezentuje

Producent   (Peter Šimun) -producent TV šou Kutyil s.r.o. Má veľmi ťažkú úlohu musí urobiť dobré podmienky pre všetky tri ľudské zložky kutyilskej show - Lajosa (Andy Kraus) majstra showbiznisu, Považana (Branislav Bystriansky) kutyila pre všetko a Ibolyu (Zuzana Boriková) pútač pre mužov

Matej "Sajfa" Cifra (Matej "Sajfa" Cifra) - zahral si sám seba, v Kutyil s.r.o. robí hlasový komentár

V seriáli sa objaví aj Šárka (Veronika Paulovičová), dcéra suseda kňaza, a iní. Pravidelným zákazníkom Anabely je pán Pechtfogel (Peter Trník).

Prepojenie 
 V siedmej časti druhej série zavítal Albert Krasňanský s manželkou Ingrid Molnárovou Krasňanskou zo seriálu Mafstory. Chceli si kúpiť šaty, ktoré Gusto vybral z kamióna. Ingrid (Pipina) hneď rozoznala, že nejde o šaty Paris Hilton, ktoré boli ešte k tomu roztrhané. Ali sa chcel Gusta zbaviť obutím "betónových topánok."
 V jednej z epizód seriálu Panelák (seriál) zavítali postavy Imro a Angelika do Veľkého Biela na návštevu kňaza pred ich svadbou.
 V šiestej časti tretej série sa opäť objavil Albert Krasňanský (Mafstory) z Veľkého Biela. Prcovi, členovi rodiny Molnárovcov, sa pokazila vystreľovačka bejzbalových loptičiek, ktorú má opraviť Lacko. V tej istej časti prišiel vyšetrovať nehodu kamiónu, ktorý šoférovala Tűnde na Gustov pokyn, vyšetrovateľ Ondrej Farkaš (Peter Rúfus) zo seriálu Prvé oddelenie.
 V jednej časti prišiel za Gustom Vladimír Kobielsky ako Jakub Švehla zo seriálu Panelák a rovnako ako v "Paneláku" predával svoje vitamínové doplnky.
 V ďalšej časti (2. séria - Suvenýr) prišiel Juraj Slezáček, opäť zo seriálu Panelák kde stvárňuje profesora Emila Blichára. Blichár prišiel za Gustom, aby posúdil vierohodnosť mincí ktoré si doniesol z Turecka!

Série

Časti

1. séria

2. séria

3. séria

Externé odkazy 
 Oficiálna stránka seriálu
 http://www.csfd.cz/film/245478-kutyil-sro/

Slovenské sitkomy
Sitkomy TV JOJ
Televízne seriály z roku 2008